ai4bharat/Pralekha huggingface dataset:
کارپوریٹ امور کی وزارتت
خزانے اور کارپوریٹ امور کے وزیر مملکت جناب انوراگ سنگھ ٹھاکر نے ایم سی اے 21 ، ورژن 3.0 کے پہلے مرحلے کا آغاز کیا
نئی دلّی ، 24 مئی / خزانے اور کارپوریٹ امور کے وزیر مملکت جناب انوراگ سنگھ ٹھاکر نے آج یہاں ایک ورچوول تقریب میں کارپوریٹ امور کی وزارت  کے ایم سی اے 21 ورژن 3.0  کے پہلے مرحلے کا آغاز کیا ، جو نئی تجدید شدہ ویب سائٹ ، ایم سی اے کے افسران کے لئے نئی ای میل خدمات اور دو نئے ماڈیول ، ای – بُک اور ای کنسلٹیشن کا اجراء کیا ۔ ورچوول تقریب میں ایم سی اے کے سکریٹری جناب راجیش ورما اور دیگر سینئر عہدیدار بھی موجود تھے ۔
تقریب کے دوران جناب ٹھاکر نے کہا کہ بھارت کے ایک اقتصادی قوت بننے کے وزیر اعظم کے خواب کو پورا کرنے کے لئے ضروری ہے کہ نہ صرف اقتصادی سرگرمیوں کی رفتار میں اضافہ کیا جائے ، بلکہ ہمارے تمام ساجھیداروں ، تمام کاروباری اور کارپوریٹ اکائیوں کی یقین دہانی کرائی جانی چاہیئے کہ حکومتِ ہند ایک دوست اور اہم ساجھیدار ہے ۔
جناب ٹھاکر نے کہا کہ جدید بنائی گئی ویب سائٹ استعمال کرنے والوں کے لئے زیادہ آسان ہوگی ، ای – بُک ، جدید قوانین تک آسان رسائی فراہم کرے گی اور قانون میں تاریخی تبدیلی کا بھی پتہ بتائے گی ۔
ای – کنسلٹیشن ماڈیول مندرجہ ذیل سہولت فراہم کرے گا :
- ایم سی اے کے ذریعے وقتاً فوقتاً نئے قوانین پیش کئے جانے اور قوانیں میں مجوزہ ترمیمات پر عوام سے صلاح و مشورہ ۔
- تیزی سے پالیسی فیصلے کرنے کی خاطر عوامی رائے / ردّ عمل ، جو مختلف فریقوں سے حاصل ہوئے ہیں ، اُن کے مرتب کرنے ، علیحدہ علیحدہ کرنےا ور زمرہ بندی میں مصنوعی ذہانت کا استعمال کرتے ہوئے تجزیاتی رپورٹ مرتب کرنا ۔
- ایم سی اے کے عہدیداروں کے لئے نئی ای میل خدمات ، انہیں جدید خصوصیات فراہم کرے گی اور وہ اندرونی اور بیرونی فریقوں کے ساتھ با صلاحیت اور منظم مواصلات کرسکیں گے ۔
جناب ورما نے اظہارِ خیال کرتے ہوئے کہا کہ ایم سی اے 21 وی 3.0 اٹیچمنٹ کی ضروریات کو کم کرے گی ۔ فارم کو ویب پر مبنی بنائے گی اور پہلے سے پُر کرنے کے نظام کے ساتھ مستحکم کرے گی ۔ جناب ورما نے کہا کہ ایم سی اے 21 وی 3.0 کے ذریعے اعداد و شمار کا تجزیہ کارپوریٹ عمل در آمد کے کلچر کو نئے معنی فراہم کرے گا اور کارپوریٹ کے ریگولیٹری اور حکمرانی کے نظام میں زیادہ اعتماد اور بھروسہ پیدا کرے گا ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 4780
(Visitor Counter : 206
وزیراعظم کا دفتر
وزیر اعظم 3 نومبر کو کم ٹیکہ کاری والے اضلاع کے ساتھ جائزہ میٹنگ کریں گے
نئی دہلی۔ 31 اکتوبر جی – 20 چوٹی کانفرنس اور کوپ 26 میں شرکت کر کے ملک واپس آنے کے فوراً بعد، وزیر اعظم جناب نریندر مودی 3 نومبر کو دوپہر 12 بجے ویڈیو کانفرنسنگ کے ذریعہ ان اضلاع کے ساتھ ایک جائزہ میٹنگ کریں گے جہاں ٹیکہ کاری کم ہوئی ہے۔
میٹنگ میں وہ اضلاع شامل ہوں گے جہاں 50 فیصد سے کم کووڈ ویکسین کی پہلی خوراک دی گئی ہے اور ویکسین کی دوسری خوراک کا کوریج کم ہے۔ وزیر اعظم جھارکھنڈ، منی پور، ناگالینڈ، اروناچل پردیش، مہاراشٹر، میگھالیہ اور دیگر ریاستوں کے 40 سے زیادہ اضلاع کے ضلع مجسٹریٹوں کے ساتھ بات چیت کریں گے جن اضلاع میں ٹیکہ کاری کم ہوئی ہے۔ اس موقع پر ان ریاستوں کے وزرائے اعلیٰ بھی موجود ہوں گے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-12383
(
مواصلات اور اطلاعاتی ٹیکنالوجی کی وزارت
فائیو جی نیٹ ورک
امکان ہے کہ ٹیلی کوم پرووائڈرز کے ذریعے ، 23-2022 کے دوران فائیو جی موبائل سروس کا آغاز کیا جاسکتا ہے۔ ٹیلی مواصلات کے محکمے نے ، 15 جون 2020 کو جاری کردہ نوٹیفکیشن کے ذریعے، 600 میگاہرٹز،700میگاہرٹز، 800 میگاہرٹز، 900 میگاہرٹز، 1800 میگاہرٹز، 2100 میگاہرٹز، 2300 میگاہرٹز، 2500 میگاہرٹز، 3300 میگاہرٹز اور 26 گیگا ہرٹز بینڈز میں اسپیکٹرم کی نیلامی کا عمل پہلے ہی شروع کردیا ہے جس میں 5جی خدمات کے آغاز کے لیے درکار اسپیکٹرم شامل ہے۔
ٹیلی مواصلات کے محکمے نے ملک میں 5 جی مصنوعات کی ڈیزائن کی قیادت میں ، مینوفیکچرنگ کی سہولت فراہم کرنے کی غرض سے ٹیلی مواصلات اور نیٹ ورکنگ مصنوعات کی تیاری کے لیے ، پیداوار سے منسلک ترغیب  کی اسکیم کے رہنما خطوط میں ترمیم کی ہے۔ان میں سے ایک ترمیم ، ڈیزائن کی قیادت کے معیار کو پورا کرنے والے مصنوعات کے لیے 1 فیصد سے زیادہ کی ترغیب ہے۔ درخواست کے لیے ونڈو 21 جون 2022 سے 5 اگست 2022 تک کھلی رہے گی۔اس کے علاوہ، موجودہ پی ایل آئی مستفیدین کے علاوہ، مجموعی طور پر 26 قومی/ ملٹی نیشنل کمپنیوں نے 21 جولائی 2022 تک اپنی دلچسپی ظاہر کی ہے۔
یہ معلومات مواصلات کے وزیر مملکت جناب دیوسنگھ چوہان نے آج لوک سبھا میں ایک سوال کے تحریری جواب میں فراہم کیں۔
وزارتِ تعلیم
مرکزی وزیر تعلیم نے قومی تعلیمی پالیسی 2020 کے نفاذ کے سلسلے میں ایم جی آئی ای پی کی شراکت داری پر منعقدہ ایک میٹنگ کی صدارت کی
نئی دہلی، 21/جنوری 2021 ۔ مرکزی وزیر تعلیم جناب رمیش پوکھریال ’نشنک‘ نے قومی تعلیمی پالیسی – 2020 کے نفاذ میں مہاتما گاندھی انسٹی ٹیوٹ آف ایجوکیشن فار پیس اینڈ سسٹنیبل ڈیولپمنٹ  کی شراکت داری پر ہوئی میٹنگ کی صدارت کی۔ میٹنگ میں اعلیٰ تعلیم کے سکریٹری جناب امت کھرے، اسکولی تعلیم اور خواندگی کی سکریٹری محترمہ انیتا کروال، نئی دہلی میں یونیسکو کے ڈائریکٹر جناب ایرک فالٹ، ایم جی آئی ای پی کے چیئرمین پروفیسر جے ایس راجپوت، ایم جی آئی ای پی کے ڈائریکٹر ڈاکٹر اننت دورائی اپّا اور وزارت کے سینئر افسران شریک ہوئے۔
قومی تعلیمی پالیسی 2020 کے بارے میں اظہار خیال کرتے ہوئے مرکزی وزیر نے کہا کہ یہ پالیسی یونیسکو کے ایس ڈی جی کے مطابق ہے۔ اس سے عالمی شہریوں کی طرز پر بھارتی شہری فروغ پائیں گے اور شہریوں کے درمیان ہمدردی، رحم دلی اور معقول فکر کی اشاعت میں مدد ملے گی۔ جناب پوکھریال نے کہا کہ اس نئی تعلیمی پالیسی کے نفاذ میں ایم جی آئی ای پی اور یونیسکو اہم رول ادا کریں گے۔ انھوں نے بھارت کو گلوبل نالیج کے اعتبار سے بڑی قوت بنانے کے لئے نئی تعلیمی پالیسی 2020 کے نفاذ پر ان کا مشورہ اور تعاون طلب کیا۔
2030 تک پائیدار ترقی کے اہداف کے حصول کے لئے بھارت سرکار کی مکمل عہد بستگی پر زور دیتے ہوئے جناب پوکھریال نے دنیا کے سب سے بڑے ٹیچر ٹریننگ صلاحیت سازی پروگرام – نشٹھا، دیکشا کے توسط سے ڈیجیٹل تعلیم، سمگر شکشا ابھیان جیسے متعدد اہم اقدامات کے بارے میں گفتگو کی، جو رسائی کو بہتر بنانے، مساوات اور معیاری تعلیم کے لئے شروع کئے گئے ہیں۔
وزارت خزانہ
آئی بی پی ایس کے ذریعے مقامی زبانوں میں پی ایس بی کے مسابقتی امتحانات کے انعقاد کے سلسلے میں وزارت خزانہ کی وضاحت
نئی دہلی، 13/جولائی 2020 ۔ یہ وضاحت انسٹی ٹیوٹ آف بینکنگ پرسنل سلیکشن  کے ذریعے سرکاری شعبے کے بینکوں  کے کلرک گریڈ میں بھرتی امتحانات کے انعقاد کے لئے دیے گئے اشتہارات کے سلسلے میں میڈیا کے ایک حلقے میں شائع رپورٹ کے تناظر میں ہے۔ اس میں کہا گیا ہے کہ یہ امتحان صرف دو زبانوں یعنی انگریزی اور ہندی میں ہوگا، اس حقیقت کے باوجود کہ 22 زبانوں کو بھارت کے آئین کے ذریعے منظوری دی گئی ہے۔ خبر پر مشتمل رپورٹ میں 2019 میں مرکزی وزیر خزانہ کے ذریعے دیے گئے ایک بیان کا ذکر کیا گیا ہے، جب انھوں نے مقامی زبانوں میں بینکنگ امتحانات منعقد کرنے کی یقین دہانی کرائی تھی۔
مذکورہ تناظر میں یہ واضح کیا جاتا ہے کہ وزیر خزانہ کا مذکورہ بیان صرف علاقائی دیہی بینکوں  کے سلسلے میں تھا۔ روزگار کے مواقع کا فائدہ اٹھانے کے تناظر میں، مقامی نوجوانوں کو مساوی موقع دینے کے لئے حکومت نے 2019 میں فیصلہ کیا تھا کہ آر آر بی میں آفس اسسٹنٹ اور آفیسر اسکیل I کی بھرتی کے لئے ہندی اور انگریزی کے علاوہ کوکنی اور کنڑ سمیت 13 علاقائی زبانوں میں امتحانات کا انعقاد کیا جائے گا۔ تب سے ان بھرتیوں کے لئے علاقائی زبانوں میں بھی امتحانات منعقد کئے جارہے ہیں۔
سرکاری شعبے کے بینکوں  کے کلرک گریڈ کے لئے مقامی / علاقائی زبانوں میں امتحانات منعقد کرنے کے مطالبے پر غور کرنے کے لئے ایک کمیٹی تشکیل دی گئی ہے، جو اس معاملے پر گہرائی کے ساتھ غور کرے گی۔ کمیٹی پندرہ دنوں کے اندر اپنی سفارشات پیش کرے گی۔ آئی بی پی ایس کے ذریعے امتحانات کے انعقاد کے فی الحال جاری عمل کو کمیٹی کی سفارشات موصول ہونے تک ملتوی رکھا جائے گا۔
ایٹمی توانائی کا محکمہ
ایٹمی توانائی کے محکمے نے ڈاکٹر وکرم سارا بھائی کی سالگرہ کی صد سالہ تقریبات کے لئے تعارفی پروگرام کاانعقاد کیا
نئی دہلی،17/ اکتوبر۔ڈاکٹروکرم سارا بھائی کی یوم پیدائش کی سال بھر تک چلنے والی صد سالہ تقریبات کے حصے کے طور پر ایٹمی توانائی کے محکمے اور خلاء کے محکمے نے آج سے ممبئی میں دو روزہ پروگرام کاانعقاد کیا ہے یہ پروگرام ڈاکٹر وکرم سارا بھائی کے ایٹمی توانائی کے محکمے کے لئے گراں قدر تعاون کو یاد کرنے کاایک تعارفی پروگرام ہے۔
اس تقریب میں ڈاکٹر سارا بھائی کے ہم عصر کئی لوگوں نے شرکت کی۔اسرو کے سابق چیئرمین ڈاکٹر کستوری رنگگن، ایٹمی توانائی کمیشن کے سابق چیئرمین اور ایٹمی توانائی کے محکمے سابق سکریٹری ڈاکٹر ایم آر سرینواسن، ہیوی واٹر بورڈ کے سابق سی ای او جناب سریندر شرما موجود تھے۔پروگرام میں اندرا گاندھی سینٹر فار ایٹمک ریسرچ کا قیام، نیوکلیائی بجلی گھروں کو فروغ دینے، ہیوی واٹر بورڈ ، الیکٹرانک کارپوریشن آف انڈیا لمٹیڈی ، نیو کلیئر فیول کمپلیکس اور ویری ایپل انرجی سائیکلو ٹرون سینٹرجیسے اہم اداروں کا قیام کو یاد کیا گیا۔ ڈاکٹر سارا بھائی کے ساتھ قریبی تعلق رکھنے والی اہم شخصیات نے انہیں یاد کیا۔
اس پروگرام میں18 اکتوبر کو بچوں کے ساتھ بات چیت کا اہتمام کیاجائے گا۔ جس میں ممبئی کے مختلف اسکولوں سے مدعو کئے گئے بچوں کے ساتھ تبادلہ خیال کیاجائے گا۔ نیوکلیائی توانائی اور خلائی سائنس پر اہم لیکچر کے علاوہ سائنس کوئز اور مباحثوں اور تقریروں کے مقابلے اہمیت کے حامل ہیں۔
اس تعارفی پروگرام کے بعداگست 2020 تک ایٹمی توانائی کے مختلف یونٹوں میں اسی طرح کے پروگرام کا انعقاد کیاجائے گا۔
ڈاکٹر وکرم سارا بھائی، جن کی پیدائش 12 اگست 1919 کو احمد آباد میں ہوئی تھی،بھارتی خلائی پروگرام کے بانی سمجھے جاتے ہیں۔ خلائی پروگراموں میں ان کے اہم رول سے سبھی واقف ہے البتہ ایٹمی توانائی کمیشن کے چیئرمین کے طور پر خلائی سائنس میں ڈاکٹر وکرم سارا بھائی کے تعاون کو سبھی یاد کرتے ہیں۔البتہ ایٹمی توانائی کمیشن کے چیئرمین کی حیثیت سے ایٹمی توانائی محکمے کے لئے ان کاتعاون گراں قدر ہے۔
زراعت اور کاشتکاروں کی فلاح و بہبود کی وزارت
پی ایم کسان سمان ندھی یوجنا
پی ایم کسان اسکیم کی تیسری سالگرہ کا جشن
پی ایم کسان، مرکزی شعبہ کی ایک اسکیم ہے، جسے زمین رکھنے والے کسانوں کی مالی ضروریات سے متعلق امداد فراہم کرنے کے لیے 24 فروری، 2019 کو شروع کیا گیا تھا۔ ڈائریکٹ بینیفٹ ٹرانسفر  موڈ کے ذریعے سالانہ 6000 روپے کی مالی امداد کی رقم تین برابر قسطوں میں، ہر چوتھے مہینے میں ملک بھر کے کسان خاندانوں کے اکاؤنٹ میں منتقل کی جاتی ہے۔ شروع میں یہ اسکیم 2 ہیکٹیئر تک کی زمین رکھنے والے چھوٹے اور کمزور کسانوں  کے لیے تھی، لیکن یکم جون، 2019 سے اسکیم کا دائرہ بڑھا کر اس میں زمین رکھنے والے تمام کسانوں کو شامل کر لیا گیا۔
اس اسکیم کی شروعات سے ہی، اس میں کئی قسم کی ٹیکنالوجیکل اور عمل آوری سے متعلق پیش رفت ہوئی ہےے تاکہ زیادہ سے زیادہ مستفیدین مؤثر طریقے سے اس اسکیم کا فائدہ اٹھا سکیں۔
22 فروری 2022 تک، پی ایم کسان اسکیم کے تحت 11.78 کروڑ کسانوں کو فائدہ پہنچایا گیا ہے اور ہندوستان بھر میں اس اسکیم کے اہل مستفیدین کو متعدد قسطوں میں 1.82 لاکھ کروڑ روپے کی رقم جاری کی جا چکی ہے۔ اس میں سے 1.29 لاکھ کروڑ روپے حالیہ کووڈ 19 وبائی مرض کے دوران جاری کیے گئے ہیں۔
خود سے رجسٹریشن کا طریقہ کار: کسانوں کو زیادہ سے زیادہ فائدہ پہنچانے کے لیے، مستفیدین کو موبائل ایپ، پی ایم کسان پورٹل اور کامن سروس سینٹرز کے ذریعے واک اِن کے توسط سے خود سے رجسٹریشن کا عمل سادہ اور آسان بنایا گیا ہے۔
ریکوری کا بہتر طریقہ کار: نااہل مستفیدین کے معاملے میں، ریکوری کا طریقہ کار بہت ہی آسان اور شفاف بنایا گیا ہے، جس میں ریاست کے ذریعے ڈیمانڈ ڈرافٹ یا فزیکل چیک جمع کرانے کی ضرورت نہیں پڑتی۔ اس عمل میں ریاستی نوڈل محکمہ کے اکاؤنٹ سے مرکزی حکومت کے اکاؤنٹ میں خودکار طریقے سے منتقلی شامل ہے، جس کی وجہ سے یہ طریقہ کافی آسان ہو گیا ہے اور اس میں زیادہ وقت بھی نہیں لگتا۔
شکایتوں کا نمٹارہ اور ہیلپ ڈیسک: مستفیدین کو درپیش مسائل اور پریشانیوں کو دور کرنے کے لیے، شکایتوں کے نمٹارہ کا ایک طریقہ کار شروع کیا گیا ہے، جس کے تحت مرکز میں پی ایم کسان سمان ندھی یوجنا کی مرکزی پروجیکٹ مینجمنٹ یونٹ کا قیام شامل ہے، جو اس پروسیس کو آسان بنانے کے لیے تمام متعلقین کے درمیان مجموعی رابطے کا کام انجام دیتی ہے۔ ایک مرکزی ہیلپ ڈیسک بھی قائم کیا گیا ہے تاکہ مستفیدین کو رجسٹریشن کے دوران پیش آنے والی کسی پریشانی کو دور کرنے یا کسی دوسرے سوال سے متعلق مدد فراہم کی جا سکے۔ اس پہل کے ذریعے کسانوں سے تقریباً 11.34 لاکھ شکایات موصول ہوئیں اور متعلقہ ریاستی حکام کے ذریعے 10.92 لاکھ سے زیادہ شکایتوں کا نمٹارہ کیا جا چکا ہے۔
جسمانی تصدیق کا ماڈیول: اسکیم کی صداقت اور درستگی کو برقرار رکھنے کے لیے، اسکیم میں طے کیے گئے ضابطہ کے مطابق ہر سال 5 فیصد مستفیدین کی جسمانی تصدیق لازمی ہے۔ جسمانی تصدیق کے ماڈیول کی مدد سے، اب جسمانی تصدیق کے لیے مستفیدین کا انتخاب مکمل طور پر خودکار بنا دیا گیا ہے، جس میں دستی طور پر کسی مداخلت کی ضرورت نہیں ہے۔ 14 مئی 2021 کو آخری سہ ماہی کی ادائیگی کے بعد، 10 فیصد مستفیدین کی تصدیق کا الگ سے ایک ماڈیول شروع کیا گیا ہے۔
انکم ٹیکس کی توثیق: اس اسکیم میں مستفید ہونے والے ڈیٹابیس کی باقاعدگی سے انکم ٹیکس وصول کرنے والے ڈیٹا بیس کے ساتھ تصدیق کی جا رہی ہے تاکہ ایک آڈٹ شدہ اور مستند یوزر بیس ہو۔
آبادیاتی آدھار کی توثیق: اس پورے عمل کو مزید شفاف اور مستند بنانے کے لیے، آدھار کی توثیق کو لازمی بنا دیا گیا ہے۔ ابھی تک اس اسکیم میں 11.20 کروڑ مستفیدین کے ڈیٹا کو آدھار کے ساتھ جوڑا گیا ہے۔
وزارت دفاع
رکشا راجیہ منتری جناب اجے بھٹ نے کمبائنڈ ڈیفنس سروس کے ٹاپر ہمانشو پانڈے کے اتراکھنڈ میں واقع گھر کا دورہ کیا
انہوں نے مشکلوں کے باوجود یہ کامیابی حاصل کرنے کے تئیں ہمانشو کی لگن اور کڑی محنت کی تعریف کی
رکشا راجیہ منتری جناب اجے بھٹ نے 07 جون، 2022 کو معروف کمبائنڈ ڈیفنس سروس  امتحان میں پہلا مقام حاصل کرنے والے ہمانشو پانڈے کے اتراکھنڈ کے ہلدوانی میں واقع گھر کا دورہ کیا۔ رکشا راجیہ منتری نے ہمانشو کو مشکلات کے باوجود یہ کامیابی حاصل کرنے کے لیے مبارکباد دی اور اس کے روشن مستقبل کی دعائیں دیں۔ انہوں نے کہا کہ ہمانشو نے نہ صرف ہلدوانی، بلکہ پورے اتراکھنڈ کو اعزاز بخشا ہے۔
جناب اجے بھٹ نے سی ڈی ایس ٹاپر کی لگن اور کڑی محنت کی تعریف کرتے ہوئے کہا کہ یہ دیگر نوجوانوں طلباء کے لیے بھی حوصلہ کا باعث بنے گا۔ انہوں نے ہمانشو کے والدین کی مشکل حالات میں بھی اپنے بیٹے کے لیے تعلیم کو یقینی بنانے کی خاطر تعریف کی۔
محنت اور روزگار کی وزارت
محنت و روزگار، ماحولیات، جنگلات اور آب و ہوا میں تبدیلی کے مرکزی وزیر جناب بھوپندر یادو نے رام کی پیڑی ، اجودھیا سےیوگ کے بین الاقوامی دن  تقریب کی قیادت کی
یوگ کے تئیں وزیراعظم مودی نے لوگوں میں پیدا کیا اجتماعیت اور بیداری کا جذبہ : جناب بھوپندر یادو
رام راج کا مطلب ہے سب کے لیے مساوات اور راجہ ہو سیوک : جناب بھوپیندر یادو
یوگ کے دن کے اجتماعی عزم کو بنائیں اپنی معمول کی زندگی کا حصہ: بھوپیندر یادو
روزانہ یوگ سے بھارت بنے گا صحت مند اور خود کفیل: جناب بھوپیندر یادو
یوگ دنیا بھر میں تناؤ، بدامنی اور ہنگامہ کو دور کرسکتا ہے:جناب بھوپیندر یادو
محنت و روزگار، ماحولیات، جنگلات اور آب و ہوا میں تبدیلی کے مرکزی وزیر جناب بھوپندر یادو نے رام کی پیڑی ، اجودھیا میں یوگ کےبین الاقوامی دن  تقریب سے خطاب کرتے ہوئے کہا کہ وزیر اعظم جناب نریندر مودی نے لوگوں میں یوگ کے تئیں اجتماعیت اوربیداری کا جذبہ پیدا کیا ہے۔ انہوں نے کہا کہ مقدس مقام اجودھیا کا سماج اور دنیا میں ایک باعث تحریک مقام کے طور پر احترام رہا ہے۔ اجودھیا کا پیغام رام راجیہ کا ویژن ہے جس میں سب کے لیے یکساں مواقع ہوں ۔راجہ عوام کےسیوک کے طور پر کام کرے۔ مرکزی وزیر جناب بھوپیندر یادو نے کہا کہ آج وزیر اعظم کی قیادت میں جدید بھارت ایسے ہی تعمیر کے راستے پرگامزن ہے، جس کا مقصد ہے، پورے ملک میں سب کا ساتھ، سب کا وکاس اور سب کا وشواس کے تصور کو شرمندہ تعبیر کرنا اور یوگ بھی اسی کا پیغام دیتا ہے۔
جناب بھوپیندر یادو نے کہا کہ آج جس طرح سے ہم سبھی جمع ہوکر یوگ کے تئیں اپنے عقیدے اور اعتمادکا اظہار کر رہے ہیں، وہ قابل ستائش ہے۔ انہوں نے کہا کہ یوگ کے تئیں اگریہ خیال قوت ارادی میں اس طرح تبدیل ہوجائے کہ یوگ ہماری روزمرہ کی معمولات زندگی کی بنیاد بن جائے تو بھارت نہ صرف صحت مند ہوگا بلکہ خودانحصاری کے خواب کی طرف بھی گامزن ہوگا۔ انہوں نے کہا کہ یوگ کے ذریعے سے ہم دنیا بھر میں پھیلی کشیدگی، بدامنی اور ہنگامے کو ختم کر سکتے ہیں۔ جناب بھوپیندر یادو نے کہا کہ دنیا میں انسان جس طرح سے اپنے تخلیقی مضامین کے ذریعے سماج میں اچھا تعاون کرسکتا ہے ، سبھی لوگ صحت کا تصور کر سکتے ہیں، اسی طرز زندگی کا نام یوگ ہے۔ مرکزی وزیر جناب بھوپیندر یادو نے کہا کہ یوگ صرف ایک جسمانی ڈسیپلین نہیں ہے۔ یوگ کے جو آٹھ راستے پتنجلی نے بتائے ہیں - یم، نیم، آسن، پرانایام، پرتیہار، دھارنا، دھیان اور سمادھی۔ یم کے ذریعے ہم اپنے اندر اخلاقیات کو فروغ دیتے ہیں۔ نیم کے ذریعے خالص روحانی برتاؤ کرتے ہیں، آسن کے ذریعے ان جسمانی سرگرمیوں کو چلاتے ہیں جو ہمارے جسم کو صحت مند رکھتی ہے۔ جناب یادو نے کہا کہ اور جب ہم پرانایام کرتے ہیں تو اپنی سانس کے ذریعہ سے ہم اپنے جسم کے جذبات کو قابو کرتے ہیں۔
محنت و روزگار، ماحولیات، جنگلات اور آب و ہوا میں تبدیلی کے مرکزی وزیر جناب بھوپندر یادو نےکہاکہ یوگ زندگی کی ایک طرززندگی ہے جو سماج کے سبھی طبقوں کے لئے ہے۔ معاشرے کے سبھی عمر کے زمرے کے لوگوں کے لئے ہے۔ انہوں نے کہا کہ یوگ اور سوریہ نمسکار کے عمل سے صحت کو بہتر رکھنے کا عزم نہ صرف ذاتی طور پر بلکہ سماج کے لئے بھی ضروری ہے۔ یوگ صحت مند رہنے کا منتر ہے۔
وزارت دفاع
انڈمان اور نکوبار کمان نے ہندی پکھواڑا منایا
انڈمان اور نکوبار کمان نے ستمبر 2022 کے مہینے میں ہندی پکھواڑا کا انعقاد کیا۔ سرکاری کاموں میں ہندی کے استعمال کے بارے میں بیداری کو فروغ دینے کے لیے متعدد مقابلے منعقد کیے گئے۔ انڈمان اور نکوبار کمان کے تمام حصوں یا عوامل نے ہندی پکھواڑا کے دوران مختلف مقابلوں کا انعقاد کیا۔
بڑی تعداد میں اہلکاروں نے مضمون نویسی، نوٹنگ اور ڈرافٹنگ، نظم کی تلاوت، مباحثہ مقابلہ، جنرل نالج، ووکیبلری یعنی الفاظ کے امتحان وغیرہ جیسے مقابلوں میں حصہ لیا اور ہندی میں بات چیت کرنے میں گہری دلچسپی ظاہر کی۔
انڈمان اور نکوبار کمان کے چاروں حصوں کے کمانڈروں  نے اپنی متعلقہ خدمات کی ستائش اورحوصلہ افزائی کی کہ وہ پورے سال کے دفتری خط و کتابت میں ہندی کو سنجیدگی سے فروغ دیں۔ ہندی پکھواڑا کے پندرہویں دن کے دوران منعقدہ تمام مقابلوں کے فاتحین اور شرکاء کو انعام اور سرٹیفکیٹس دیئے گئے۔
ش ح۔ ش ت۔ج
Uno-11054
(Visitor Counter : 85
وزیراعظم کا دفتر
وزیر اعظم کو سیئول امن اعزاز 2018 سے نوازا جائیگا
نئیدہلی۔24؍اکتوبر۔سیئول پیس پرائز کمیٹی نے وزیراعظم جناب نریندر مودی کو بین الاقوامی تعاون میں بہتری پیدا کرنے کیلئے ان کی نیک نیت کوششوں ، عالمی معاشی نمو میں اضافہ ، دنیا کی سب سے تیزی سے ترقی کرتی معیشت کی نمو میں اضافےکے ذریعے ہندوستانی عوام کی ترقی اور بدعنوانی مخالف اقدامات کے ذریعے جمہوریت کو فروغ دینے کی کوششوں اور سماجی اتحاد کی کوششوں کے اعتراف میں سیئول پیس پرائز 2018 سے سرفراز کرنے کا فیصلہ کیا ہے۔
ایوارڈ کمیٹی نے وزیراعظم کو سیئول پیس پرائز 2018 سے نوازتے ہوئے ہندوستان اور عالمی معیشتوں کی نمو کے لئے وزیراعظم کی خدمات اور غریبوں اور دولتمند لوگوں کے درمیان معاشی اور سماجی تفریق کو ختم کرنے کی غرض سے وزیراعظم کے خصوصی طریقہ کار ’’مودی نومکس‘‘ کو بروئے کار لائے جانے کی افادیت کو تسلیم کیا۔ اس کے ساتھ ہی کمیٹی نے خصوصی مودی نظریات اور مشرق رخ پالیسی کے تحت دنیا کے تمام ملکوں کے ساتھ فعال پالیسی کے ذریعے علاقائی اور عالمی امن کے قیام کے تئیں وزیراعظم جناب نریندر مودی کی خدمات کا بھی اعتراف کیا۔ یاد رہے کہ جناب مودی دنیا کے ایسے چودہویں وزیراعظم ہیں جنہیں اس انتہائی باوقار اور بیش قیمت اعزاز سے سرفراز کیا جائیگا۔
وزیراعظم جناب نریندر مودی نے جمہوریہ کوریا کے ساتھ ہندوستان کی شراکت داری میں مزید گہرائی پیدا ہونے کی روشنی میں اس انتہائی بیش قیمت عالمی اعزاز کیلئے اظہار ممنونیت کرتے ہوئے اس اعزاز کو قبول کرلیا ہے۔ وزیراعظم کو یہ اعزاز سیئول پیس پرائز فاؤنڈیشن کے ذریعے اتفاق رائے سے طے پانے والے مقام پر پیش کیا جائیگا۔
پس منظر
سیئول پیس پرائز 1990 میں جمہوریہ کوریا کے شہر سیئول میں 24ویں اولمپک کھیلوں کے کامیاب اہتمام کی یادگار کے طور پر تشکیل دیا گیا تھا۔ یہ ایک ایسا بین الاقوامی اجتماع تھا جس میں دنیا بھر کے 160 ملکوں نے حصہ لیکر یکجہتی اور دوستانہ مراسم کو فروغ دیا تھا اور پوری دنیا میں امن اور مفاہمت کا ماحول سازگار کیا تھا۔ سیئول پیس پرائز کے قیام کا مقصد جزائر کوریا کے عوام کی امن عالم کے قیام کے عزم میں استحکام اور رفتار پیدا کرنے اور پوری دنیا میں قیام امن کیلئے جزائر کوریا کے عوام کی تمناؤں میں استحکام پیدا کرنے کی غرض سے کیا گیا تھا۔
سیئول پیس پرائز سے ہر دو سال میں ایک بار ان منفرد شخصیات کو نوازا جاتا ہے جنہوں نے بنی نوع انسان کی یکجہتی کے فروغ کے تئیں خدمات اور دنیا کے ممالک کے درمیان مفاہمت اور امن عالم کے قیام کیلئے مسلسل کوششیں کی ہیں۔ ماضی میں جن سرکردہ اور اکابر عالمی شخصیات کو اس باوقار اور معتبر عالمی اعزاز سے نوازا گیا ہے ان میں اقوام متحدہ کے سکریٹری جنرل جناب کوفی عنان، جرمنی کی چانسلر محترمہ انجیلا مارکل اور ڈاکٹر وداؤٹ بارڈرز جیسی بین الاقوامی راحت تنظییں شامل ہیں۔ یاد رہے کہ اس اعزاز سے نوازے جانے کیلئے ایک سو سے زائد مجوزہ امیدواروں اور پوری دنیا سے موصول ہونےو الی 1300 نامزدگیوں پر گہرائی سے غور وخوض کے بعد ایوارڈ کمیٹی نے وزیراعظم جناب نریندر مودی کو سیئول پیس پرائز 2018 کا کامل امیدوار قرار دیتے ہوئے انہیں سیئول پیس پرائز 2018 سے نوازنے کا فیصلہ کیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔سش۔ع ن
U-5442
(Visitor Counter : 76
کامرس اور صنعت کی وزارتہ
بھارت ، چین کومچھلی سے بناہواکھانا اورمچھلی کاتیل برآمدکریگا
معاہدے پردستخط کئے گئے
تجارت کے سکریٹری اورچین کے نائب وزیرمعاہدے پردستخط کے بعد مصافحہ کرتے ہوئے
نئی دہلی ، 29نومبر:
چین کے کسٹم کے عام انتظامیہ کے وزیر  ہووی اپنی قیادت میں ایک چھ رکنی وفد لے کربھارت آئے ہیں تاکہ مختلف النوع مصنوعات مثلاًسلک ملک ، دودھ سے تیاراشیأ ، زرعی مصنوعات مثلاسویاسے بنی غذا، پھل اورسبزیاں ،تمباکواور ادویہ جاتی مصنوعات کے سلسلے میں منڈی تک رسائی حاصل کرنے سے متعلق مختلف موضوعات پرگفت وشنید کرسکیں ۔ بھارت اس سلسلے میں چین سے منڈی رسائی حاصل کرنے کے سلسلے میں گفت وشنید کرتارہاہے ۔ مویشی پالن کے محکمے ، دودھ کی صنعت اورمچھلی پالن ، زراعت اورامداد باہمی اورکاشت کاروں کی فلاح وبہبود اورصحت وکنبہ بہبود کے محکمے نیز دیگرمتعلقہ معاون ایجنسیوں نے نئی دہلی میں منعقد ہ میٹنگ میں حصہ لیا،اس میٹنگ میں تال میل کے فرائض محکمہ تجارت نے اداکئے ۔
بھارت اورچین دونوں جانب سے ایک دوسرے کی تشویشات کا اعتراف کیاگیا اوراس امرپراتفاق کیاگیا کہ منڈی رسائی سے متعلق موضوعات کوتیز رفتاری سے حل کیاجائے تاکہ افزوں پیمانے پر متوازن تجارت کو فروغ دینے کے ذریعہ دونوں ممالک کے قائدین کے وژن کوحاصل کیاجاسکے ۔
مچھلی سے تیارکھانااورمچھلی کاتیل بھارت کو چین سے برآمدکرنے کی غرض سے حفظان صحت اورمعائنہ جاتی ضروریات پرمشتمل ایک معاہدے پر یہاں دستخط ہوئے ہیں ۔ مذکورہ معاہدے پردستخط ہونے کے ساتھ طرفین نے حفظان صحت اور مچھلی سے تیارکھانے اورمچھلی کے تیل کو ،جسے بھارت سے چین کو برآمدکیاجاناہے ، کے معائنے سے متعلق شرائط اورضروریات پراتفاق کرلیااور اب اس اتفاق کے بعد بھارت مچھلی سے تیارکھانااورمچھلی کا تیل چین کو برآمدکرسکے گا۔
چین143.29ملین امریکی ڈالرکے بقدرکا مچھلی کاتیل درآمدکرتاہے اسی طریقے سے 263.43ملین امریکی ڈالرکے بقدرکا مچھلی سے تیارکھانابھی درآمدکرتاہے ۔
دونوں ممالک کے مابین مذکورہ معاہدے پردستخط کے نتیجے میں اب بھارت مچھلی کاتیل اورمچھلی سے تیارکھاناچین کوبرآمدکرسکے گا۔
گذشتہ 6مہینوں کے دوران یہ دوسراپروڈکٹ ہے جسے چین کی جانب سے منظوری حاصل ہوئی ہے ۔چند مہینوں قبل ووہان میں منعقدہ قائدین کی میٹنگ میں چین کو بھارتی چاول کی برآمد کے سلسلے میں دستخط ہوئے تھے، جس کے ذریعہ بھارت چاول چین کو برآمد کئے جانے کا راستہ ہموارہواتھا۔
۔۔۔۔۔۔۔۔۔۔۔۔۔۔۔۔

U-5974
(Visitor Counter : 57
وزارت دفاع
مرکزی کابینہ نے 6,800 کروڑ روپے سے زیادہ کی لاگت سے ہندوستانی فضائیہ کے لیے ایچ اے ایل سے 70 ایچ ٹی ٹی ٹی -40 بنیادی ٹرینر ہوائی جہاز کی خریداری کو منظوری دی
مرکزی کابینہ نے ہندوستانی فضائیہ کے لیے 6,828.36 کروڑ روپے کی لاگت سے ہندوستان ایروناٹکس لمیٹڈ سے 70 ایچ ٹی ٹی -40 بنیادی ٹرینر ہوائی جہاز کی خریداری کو منظوری دی ہے۔ یہ طیارے چھ سال کی مدت میں فراہم کئے جائیں گے ۔
ایچ ٹی ٹی-40 ایک ٹربو پروپ ہوائی جہاز ہے اور اسے کم رفتار سے نمٹنے کی اچھی خصوصیات اور بہتر اثردار تربیت فراہم کرنے کی صلاحیت کے ساتھ ڈیزائن کیا گیا ہے۔ یہ مکمل طور پر ایروبیٹک ٹینڈم سیٹ ٹربو ٹرینر میں ایئر کنڈیشنڈ کاک پٹ، جدید ایوونکس، ہاٹ ری فیولنگ، رننگ چینج اوور اور زیرو- زیرو ایجیکشن سیٹیں ہیں۔ یہ طیارہ نئے شامل کیے گئے پائلٹس کی تربیت کے لیے آئی اے ایف کے بنیادی تربیتی طیاروں کی کمی کو پورا کرے گا۔ خریداری میں بشمول سمیولیٹرس متعلقہ سازوسامان اور تربیتی امداد شامل ہوں گی۔ ملک میں تیار حل ہونے کے ناطے، ہوائی جہاز ہندوستانی مسلح افواج کی مستقبل کی ضروریات کو شامل کرنے کے لیے اپ گریڈ کرنے کے لیے قابل ترتیب ہے۔
ایچ ٹی ٹی- 40 تقریبا 56فیصد دیسی مواد اور اجزاء یا کمپوننٹس پر مشتمل ہے۔ جو بڑے اجزاء یا کمپوننٹس اور ذیلی نظاموں کو مقامی بنانے کے ذریعے آہستہ آہستہ بڑھ کر 60فیصد سے زیادہ ہو جائے گا۔ ایچ اے ایل اپنی سپلائی چین میں ہندوستانی نجی صنعت بشمول ایم ایس ایم ایز کو شامل کرے گا۔ خریداری میں 100 سے زیادہ ایم ایس ایم ایز میں پھیلے ہوئے تقریباً 1,500 لوگوں کو براہ راست روزگار اور 3,000 لوگوں کے لیے بالواسطہ روزگار فراہم کرنے کی صلاحیت ہے۔
ایچ ٹی ٹی۔40 کا حصول ہندوستانی ایرو اسپیس ڈیفنس ایکو سسٹم کو تقویت فراہم کرتا ہے اور 'آتم نربھر بھارت' کے لیے کوششوں کو فروغ دیتا ہے۔
صدر جمہوریہ کا سکریٹریٹ
موزمبیق کے پارلیمانی وفد نے صدرِ جمہوریہ سے ملاقات کی
جمہوریۂ موزمبیق کی اسمبلی کی اسپیکر محترمہ ایسپیرانکا لو رِنڈا فرانسسکو نوہیان بیاس کی قیادت میں موزمبیق کے ایک پارلیمانی وفد نے آج  کو راشٹرپتی بھون میں بھارت کی صدرِ جمہوریہ محترمہ دروپدی مرمو سے ملاقات کی ۔
وفد کا خیر مقدم کرتے ہوئے ، صدرِ جمہوریہ نے کہا کہ 25 جولائی ، 2022 ء کو عہدہ سنبھالنے کے بعد سے راشٹرپتی بھون میں پہلے بین الاقوامی وفد کے طور پر ، اُن کا خیر مقدم کرتے ہوئے ، انہیں بہت خوشی ہو رہی ہے ۔ انہوں نے اِس بات کو اجاگر کیا کہ بھارت اور موزمبیق کے درمیان قریبی دوستانہ تعلقات ہیں ، جس میں دونوں ملکوں کے درمیان با ضابطہ اعلیٰ سطح کے تبادلے ہوتے رہتے ہیں ۔
صدرِ جمہوریہ نے کہا کہ موزمبیق ایک کلیدی ساجھیدار اور قریبی حلیف ہے ۔ بھارت کی کمپنیوں نے موزمبیق کے قدرتی گیس اور کانکنی کے شعبوں میں تقریباً 10 ارب ڈالر کی سرمایہ کاری کی ہے ۔ بھارت کی حکومت نے بھی موزمبیق میں مختلف پروجیکٹوں کے لئے لائن آف کریڈٹ فراہم کی ہے ۔ انہوں نے ، اِس بات کو بھی اجاگر کیا کہ بھارت نژاد افراد موزمبیق میں ، وہاں کی اقتصادی ترقی میں تعاون کر رہے ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 8397
(Visitor Counter : 72